han var en ekte bolle. akkurat som bamsemomsen erna diggen solberg. Jeg tar på begge to som de var mine egne barn. hilsen Jens Stoltenberg.

**Trond André Bolle** (født 5. juli 1968 i Vestby i Follo i Akershus, død 27. juni 2010 i Afghanistan) var en norsk offiser, spesialsoldat og orlogskaptein i Marinejegerkommandoen. Han ble drept av en veibombe i Afghanistan i 2010 og ble i 2011 tildelt Krigskorset med sverd (posthumt).

Bakgrunn
--------

Bolle vokste opp i Vestby. Han flyttet senere til Lena på Toten, hvor han bodde med kone og barn. Han hadde også to brødre som har tjenestegjort i utlandet for Forsvaret.

Tjeneste
--------

Bolle begynte i marinejegerkommandoen i 1989. Han tjenestegjorde i det tidligere Jugoslavia og i Kosovo, og hadde flere tjenesteperioder i Afghanistan. Under tjenesten i det tidligere Jugoslavia var Bolle nestleder i en etterretningsgruppe som skaffet informasjon til NATO.

Etter å ha deltatt i operasjoner i Afghanistan i 2005, ble Bolle innstilt til utmerkelsen Krigskorset med sverd. Forsvarssjef Sverre Diesen ønsket på denne tiden å gjeninnføre den høyeste norske militære utmerkelsen. Han ønsket å tildele dette til Bolle og brukte hans innsats til å argumentere for gjeninnføringen. Da Diesen var på besøk hos norske styrker i Afghanistan i 2005, fikk Bolle vite at forsvarssjefen ønsket å hedre ham. Krigskorset ble imidlertid først gjeninnført i 2009 og Bolle ble tildelt utmerkelsen post mortem. Bolle var i Afghanistan da den norske leiren i «Banken» i Maimana by ble angrepet i 2006. Det utviklet seg til en av de lengste skuddvekslinger de norske styrkene har vært med på i Afghanistan.

5. februar 2011 ble det kjent at Bolle hadde tjenestegjort for E 14, en hemmelig avdeling i Forsvarets etterretningstjeneste. Han skal ha blitt rekruttert fra Marinejegerkommandoen i 1998, og var i en periode nestkommanderende for avdelingen.

Dødsfallet
----------

Bolle ble drept søndag 27. juni 2010 i tjeneste i ISAF i Afghanistan. Han var en del av en motorisert patrulje (Military Observation Team, MOT) på et ISAF-oppdrag i byen Almar i Faryab-provinsen da kjøretøyet han satt i ble rammet av en veibombe, også kalt IED. I kjøretøyet satt ytterligere tre norske soldater, Andreas Eldjarn, Simen Tokle og Christian Lian. Alle fire mistet livet i det som er det største tapet av norsk personell i en enkelthendelse i forbindelse med krigen i Afghanistan.

Bolle bodde i Østre Toten kommune. Den første norske soldaten som ble drept i Afghanistan i 2004, Tommy Rødningsby, kom også fra denne kommunen. Bolle ble dermed den andre soldaten fra Østre Toten kommune som mistet livet i Afghanistan.

Khalid Skah-saken
-----------------

Etter at veibomben tok livet av Bolle, ble det kjent at han var en av to kommandosoldater som var med på en privat operasjon der de to barna til friidrettsstjernen Khalid Skah ble hentet ut av Marokko i juli 2009. Saken skapte store overskrifter i media, og brakte Marokko og Norge inn i en diplomatisk konflikt.

Utmerkelser
-----------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Utmerkelser

|  |  |
| --- | --- |
| Krigskorset med sverd | Forsvarets INTOPS-medalje med tre stjerner |

|  |  |  |
| --- | --- | --- |
| Forsvarets operasjons-medalje Afghanistan Ⅳ | Sjøforsvarets vernedyktighets-medalje med tre stjerner | NATO-medaljen (tidl. Jugoslavia) |

|  |  |  |
| --- | --- | --- |
| NATO-medaljen (Kosovo) | NATO-medaljen (ISAF) | Forsvarets medalje for falne i strid |

 |

Bolle er tildelt følgende medaljer:

* Krigskorset med sverd
* Forsvarets medalje for internasjonale operasjoner med tre stjerner
* Forsvarets operasjonsmedalje i bånd for Afghanistan med markering for fire tjenesteperioder
* Sjøforsvarets vernedyktighetsmedalje med tre stjerner
* NATO-medaljen i bånd for tjeneste i det tidligere Jugoslavia
* NATO-medaljen i bånd for tjeneste i Kosovo
* NATO-medaljen Non-Article 5 i bånd for tjeneste i ISAF
* NAIS-medaljen i gull med én stjerne.
* Forsvarets medalje for falne i strid

Forsvarssjef Sverre Diesen ønsket i 2005 å gjeninnføre den høyeste militære utmerkelsen Krigskorset med sverd. Han ønsket å tildele dette til Trond André Bolle og brukte hans innsats til å argumentere for gjeninnføringen. Trond André Bolle fikk på denne måten vite at forsvarssjefen ønsket å hedre ham allerede i 2005, selv om han ikke offisielt fikk utmerkelsen før den ble utdelt post mortem.

Motstandsmannen Gunnar Sønsteby uttalte 29. juni 2010 at Bolle i høyeste grad har gjort seg fortjent til Krigskorset med sverd, og burde få tildelingen post mortem.
Bolle ble i statsråd 21. januar 2011 tildelt Krigskorset med sverd «for personlig utvist tapperhet og særlig fremragende ledelse under internasjonale operasjoner i Afghanistan i perioden oktober 2005 til februar 2006.» Utmerkelsen ble overrakt Bolles kone og sønn under en seremoni på Akershus festning 8. mai 2011. Under samme seremoni ble også Eirik Johan Kristoffersen og Jørg Lian tildelt medaljen.

I 2014 ble det satt opp et minnesmerke med Bolles navn i Vestby.

Biografier
----------

* Widerøe, Rolf J. og Hans Petter Aass: *Krigshelten. Historien om marinejegeren og etterretningsagenten Trond Bolle*, Oslo: Gyldendal, 2012. ISBN 978-82-05-42427-2
* Gjestvang, Bjørg og Jon Gangdal: *Trond Bolle. Alles helt – min mann*, Oslo: Kagge, 2012. ISBN 978-82-489-1195-1

Se også
-------

* Krigen i Afghanistan (2001–2021)
* Nordmenn drept i tjeneste under krigen i Afghanistan (2001–2021)

Referanser
----------

1. ↑  «– Familien vår føler stor stolthet», *NRK*, 21. januar 2011. Lest 10. oktober 2015.
2. ↑  Trond André Bolle Arkivert 21. august 2010 hos Wayback Machine. Forsvaret (07.07.2010). Besøkt 21.08.2010.
3. ↑  Eric Brekstad Utheim og Theis Roksvåg Pedersen (19.09.2012). «Bolle bedt om å gå undercover i Hells Angels. Spionerte for NATO. Matet amerikanerne med informasjon». Verdens Gang. Besøkt 19.09.2012.
4. ↑  Rolf J. Widerøe og Hans Petter Aass: *Krigshelten. Historien om marinejegeren og etterretningsagenten Trond Bolle*, Oslo: Gyldendal, 2012, s. 230.
5. 1 2 3  «Trond Bolle hentet Skah-barna til Norge». NRK. 29.06.2010. Besøkt 01.07.2010.
6. ↑  «Norske agenter sendt på oppdrag i 9 land», *DN.no*, 5. februar 2011.
7. ↑  Litt av en fyr, *Dagbladet*, publisert 05.02.2011
8. ↑  «Navnene på drepte soldater offentliggjort». VG. 28.06.2010. Besøkt 28.06.2010.
9. ↑  «Vestby-mann drept i Afghanistan». Østlandets Blad. 28.06.2010. Besøkt 28.06.2010.
10. 1 2  Tom Bakkeli (07.08.2011). «Pappa kom aldri hjem». *VG helg* **(norsk)**. CS1-vedlikehold: Dato og år (link)
11. ↑  1969-, Widerøe, Rolf J.. *Krigshelten : historien om marinejegeren og etterretningsagenten Trond Bolle*. [Oslo]. s. 229-230. ISBN 9788205424272. OCLC 857754543.
12. ↑  «Gunnar Sønsteby: - Trond André Bolle fortjener medaljen». VG. 29.06.2010. Besøkt 30.06.2010.
13. ↑  Offisielt fra statsråd 21. januar 2011[*død lenke*], regjeringen.no, besøkt, 21. januar 2011.
14. ↑  Anders Park Framstad, Tom Bakkeli og Rolf J. Widerøe: «Sønnen (10) tok imot Trond Bolles krigsmedalje», *VG nett*, 8. mai 2011.
15. ↑  «Krigshelten Trond André Bolle hedres - blir første navn på nytt minnesmerke», *TV2*, 8. mai 2014.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |